User:AyaSofia07/sandbox

= Deklarasi G70 Profesor Melayu = Deklarasi ini telah dibuat oleh kumpulan G70 Profesor Melayu pada sidang media bertarikh 16 November 2022 di Hotel Armada, Petaling Jaya sebagai seruan kepada rakyat Malaysia sempena PRU-15.



Pengenalan G70 Profesor Melayu
G70 Profesor Melayu adalah sekumpulan profesor pelbagai bidang yang sama-sama mendukung idealisme sebagaimana yang termaktub dalam Deklarasi G70 Profesor Melayu, termasuklah mendukung Dato’ Seri Anwar Ibrahim (DSAI) dan pasukannya untuk memimpin negara dalam PRU15. Namun, walaupun G70 secara umumnya sealiran dengan pemikiran serta idealisme reformis DSAI, tidak semestinya setiap ahli G70 bersetuju dengan DSAI dalam semua perkara.

Fakta yang unik dan menyerlah berkenaan G70 adalah sifat “Melayu”. Ini adalah kerana matlamat asal kumpulan ini menjurus kepada pengundi Melayu ketika mereka sedang dilanda gelombang propaganda melampau dan perkauman.

Nama “G70 Profesor Melayu” telah diputuskan untuk memudahkan penerimaan masyarakat. Penggunaan “G70” adalah lebih kepada tujuan jenama. Sebagai contoh perbandingan, kumpulan G25 Malaysia mempunyai 39 orang ahli.

Dalam senarai pendukung Deklarasi 16 November 2022, semua nama diikuti dengan bidang kepakaran untuk menyerlahkan kepelbagaian ilmuwan terlibat. Nama institusi afiliasi tidak dinyatakan untuk menunjukkan bahawa pendirian adalah bersifat peribadi, bukan mewakili institusi mereka.

Pengenalan Deklarasi
MENYEDARI bahawa;

1. Pilihan Raya Umum ke-15 (PRU-15) merupakan satu kaedah perlembagaan dalam sistem demokrasi negara yang mesti dimanfaatkan oleh seluruh rakyat Malaysia, demi memastikan negara memiliki sebuah kerajaan yang teguh, beramanah dan bertanggung jawab terhadap masa depan rakyat;

2. PRU-15 merupakan peluang terbaik rakyat Malaysia mengangkat ketua kerajaan yang berwibawa dan dihormati di peringkat nasional dan antarabangsa;

3. PRU-15 adalah ruang bagi rakyat Malaysia menyertai secara aktif dalam memilih sebuah kerajaan yang mampu membina sebuah sistem urus tadbir dan tata kelola kerajaan yang cekap, telus dan bebas rasuah;

4. Malaysia sedang berdepan dengan pelbagai isu rumit dan kepincangan masyarakat luar biasa yang belum pernah dihadapinya sebelum ini, yang boleh memporak-perandakan negara;

Pernyataan Deklarasi
Maka, kami yang terdiri daripada ilmuwan PROFESOR MELAYU dan setulusnya merasa bertanggungjawab terhadap keadaan masyarakat dan negara pada masa kini, dengan ini MENYERU seluruh rakyat Malaysia tanpa mengira agama, bangsa dan keturunan, kepada perkara-perkara berikut: 1. Rakyat Malaysia mesti menggunakan hak dan tanggungjawab memilih pada PRU-15 akan datang dengan mengundi pakatan politik yang mendukung perpaduan nasional seluruh rakyat dan keadilan masyarakat, serta mengundi calon-calon yang memiliki prinsip integriti, amanah serta bebas daripada amalan rasuah.

2. Rakyat Malaysia mesti memilih calon-calon daripada pakatan politik yang memiliki iltizam bagi membina sebuah kerajaan yang berteraskan prinsip tatakelola yang baik serta bertekad memerangi sebarang bentuk penyalahgunaan kuasa terhadap kepentingan rakyat dan negara.

3. Rakyat Malaysia diseru agar mendukung calon-calon daripada pakatan politik yang bertekad mengembalikan maruah negara, membina semula keyakinan pelabur, mengukuhkan kedudukan mata wang, membaik pulih ekonomi dan seterusnya membina semula penghormatan dunia terhadap negara.

4. Rakyat Malaysia diseru agar menolak calon-calon daripada pakatan politik yang didapati telah mengkhianati amanah demokrasi dan menyalahgunakan kedudukan politik sebagai medan memenuhi kepentingan diri dan kumpulan.

5. Rakyat Malaysia diseru agar menolak calon-calon yang menggunakan fitnah bagi meraih sokongan pengundi dan mengeksploitasi sentimen agama serta kaum, dengan melaga-lagakan rakyat berbilang bangsa dan budaya, demi meraih keuntungan politik kepartian masing-masing.

6. Setelah membuat pertimbangan sewajarnya terhadap calon-calon Perdana Menteri, kami berpendirian bahawa DATO’ SERI ANWAR IBRAHIM:


 * adalah satu-satunya tokoh dengan kewibawaan dan pengalaman serta integriti yang mampu memimpin masyarakat majmuk dengan berteraskan Islam sebagai agama persekutuan, serta memulihkan reputasi negara di mata dunia; dan
 * bersama pasukannya dalam PAKATAN HARAPAN pada PRU-15 ini, merupakan pilihan terbaik untuk membawa negara keluar daripada kemelut ekonomi masa kini kepada kesejahteraan rakyat pada masa hadapan, dan dalam masa yang sama menjamin keutuhan agama Islam serta kepentingan Melayu dan peribumi.

Sekian. Tarikh: 16 November 2022 / 21 Rabiulakhir 1444H

Senarai G70 Profesor Melayu
70 PROFESOR MELAYU yang menyokong Deklarasi ini adalah:

1. Profesor Emeritus Datuk Dr. Osman Bakar (Pemikiran dan Peradaban Islam)

2. Profesor Emeritus Dato’ Dr. Mohd. Yusof Othman (Peradaban Islam)

3. Profesor Emeritus Sasterawan Negara Dr. Muhammad Haji Salleh (Kesusasteraan Melayu)

4. Profesor Emeritus Datuk Dr. Ahmat Adam (Sejarah Nusantara)

5. Profesor Emeritus Dato’ Wira Dr. Jamil Osman (Ekonomi Islam)

6. Profesor Emeritus Dr. Shaharir Mohamad Zain (Sains Matematik Melayu)

7. Profesor Emeritus Dr. Ismawi Zen (Alam Bina Islam)

8. Profesor Emeritus Dato’ Dr. Md. Tahir Md. Azhar (Perubatan - Onkologi)

9. Profesor Emeritus Dato’ Dr. Ir. Hassan Basri (Kejuruteraan Alam Sekitar)

10. Profesor Emeritus Dr. Md. Nordin Lajis (Pertanian)

11. Profesor Emeritus Dr. Abdul Aziz Jemain (Statistik)

12. Profesor Ustaz Dato’ Dr. Mohd. Nor Manuty (Pemikiran Islam)

13. Profesor Ustaz Dr. Razali Nawawi (Syariah)

14. Profesor Dato’ Dr. Mohammad Agus Yusoff (Sains Politik)

15. Profesor Dato’ Dr. Ir. Wan Ramli Wan Daud (Kejuruteraan, PengIslaman /Pempribumian Ilmu Sains & Teknologi, Etnosains & Etnoteknologi Melayu)

16. Profesor Dato’ Dr. Mohd. Redzuan Othman (Sejarah Gerakan Islam)

17. Profesor Dato’ Dr. Mohamad Abdul Hamid (Kewangan Islam)

18. Profesor Dato’ Seri Dr. Md. Salleh Yaapar (Kesusasteraan Bandingan)

19. Profesor Datuk Dr. Mohamed Hatta Shaharom (Perubatan - Psikiatri Islam)

20. Profesor Datuk Dr. Harlina Halizah Siraj (Perubatan - Obstetrik & Ginekologi)

21. Profesor Dato’ Dr. Kamarulazizi Ibrahim (Fizik)

22. Profesor Datuk Dr. Nik Mohd Zain Nik Yusof (Perundangan Tanah)

23. Profesor Dato’ Dr. Mohamad Fauzan Nordin (Teknologi Maklumat)

24. Profesor Datuk Dr. Md. Radzai Said (Kejuruteraan Mekanikal)

25. Profesor Dato Dr. Mohamad Ali Hassan (Sains Aktuari / Pendidikan Matematik)

26. Profesor Datuk Dr. Anwar Ismail (Pengurusan Alam Sekitar)

27. Profesor Dato’ Dr. Sheikh Ghazali Abod (Pengurusan)

28. Profesor Dr. Saadiah Mohamad (Ekonomi dan Kewangan Islam)

29. Profesor Dr. Kamar Oniah Kamaruzaman (Perbandingan Agama)

30. Profesor Dr. Mohd. Nor Nawawi (Sosiologi Islam)

31. Profesor Dr. Mohamed Aslam Haneef (Ekonomi Islam)

32. Profesor Dr. Zarinah Abdul Hamid (Ekonomi Islam)

33. Profesor Dr. Rosnani Hashim (Pendidikan Islam)

34. Profesor Dr. Ida Madieha Abd Ghani Azmi (Perundangan Islam)

35. Profesor Dr. Nora Abdul Hak (Perundangan Islam)

36. Profesor Dr. Najibah Md Zin (Perundangan Islam)

37. Profesor Dr. Nor Zuraida Zainal (Perubatan - Psikiatri)

38. Profesor Dr. Noor Hassim Ismail (Perubatan - Kesihatan Pekerjaan)

39. Profesor Dr. Mohamad Hussain Habil (Perubatan - Psikiatri)

40. Profesor Dr. Hatta Sidi (Perubatan - Psikiatri)

41. Profesor Dr. Mohd. Shukri Othman (Obstetrik & Ginekologi)

42. Profesor Dr. Rahmattullah Khan Abdul Wahab Khan (Perubatan (Psikiatri))

43. Profesor Dr. Mohd. Tajuddin Mohd. Rashdi (Seni Bina)

44. Profesor Dr. Abdul Latif Samian (Falsafah Sains)

45. Profesor Dr Rogayah Mohamed (Ekonomi)

46. Profesor Ir. Dr. Shah Nor Basri (Kejuruteraan Aeroangkasa)

47. Profesor Dr. Norhayah Zulkifli (Perakaunan)

48. Profesor Dr. Arsiah Bahron (Pengurusan)

49. Profesor Dr. Md. Sidin Ahmad Ishak (Komunikasi)

50. Profesor Dr. Noriah Mohamed (Sosiolinguistik)

51. Profesor Dr. Nor Faridah Abdul Manaf (Linguistik)

52. Profesor Dr. Ahmad Rahman Songip (Kejuruteraan Kimia, Pengurusan Inovasi)

53. Profesor Dr. Ir. Shuib Sahudin (Kejuruteraan Pembuatan)

54. Profesor Dr. Norsheila Fisal (Kejuruteraan Elektrik)

55. Profesor Dr. Mohd. Roji Sarmidi (Kejuruteraan Kimia)

56. Profesor Dr. Amiruddin Ismail (Kejuruteraan Pengangkutan)

57. Profesor Datin Dr Roslina Othman (Teknologi Maklumat)

58. Profesor Dr. Azami Zaharim (Statistik, Pendidikan Kejuruteraan)

59. Profesor Dr. Abu Bakar Mohamad (Kimia)

60. Profesor Dr. Salmijah Surif (Biokimia)

61. Profesor Dr. Mohd Maarof Moksin (Fizik)

62. Profesor Dr. Mohammed Selamat Madom (Pertanian)

63. Profesor Dr. Sulaiman Sajilan (Keusahawanan)

64. Profesor Dr. Mohd Shahwahid Othman (Pembangunan Sumber Asli)

65. Profesor Dr. Abdullah Embong (Teknologi Maklumat) 66. Profesor Dr. Wan Fuad Wan Hassan (Geologi)

67. Profesor Dr. Elias Saion (Kimia)

68. Profesor Dr Noor Akma Mohd Salleh (Sistem Maklumat, Perakaunan)

69. Profesor Dr. Ir. Wan Mahmood Wan Ab Majid (Kejuruteraan Awam)

70. Profesor Dr. Tuan Daud @ Wan Ramlee Wan A. Kadir (Alam Sekitar)

71.Profesor Dr. Md Said Zainol (Statistik/Sains Pemutusan)

Nota kaki: Senarai ini dikemaskini pada 17 November 2022.

Nota tentang Penggunaan Profesor untuk yang telah Bersara
Penggunaan gelaran Profesor untuk yang telah bersara:

1. Kita mengambil maklum bahawa profesor yang telah bersara sudah tentunya masih mengekalkan tahap keilmuan dan kesarjanaan masing-masing. Oleh itu ciri dan sifat seorang profesor itu masih kekal malah telah dikayakan lagi dengan pengalaman yang sebegitu lama.

2. Tambahan lagi, kerana tidak lagi terkekang dengan birokrasi jawatan rasmi “profesor” oleh mana-mana institusi, profesor berkenaan akan mengambil sikap lebih bebas daripada sebarang pengaruh partisan dalam mengemukakan sebarang pandangan. Pendiriannya akan hanya diasaskan atas ilmu, pengalaman dan hikmah yang ada pada dirinya.

3. Dari aspek teknikal pula, jawatan Profesor untuk uni versiti awam adalah jawatan yang diwujudkan oleh Jabatan Perkhidmatan Awam Malaysia (JPA), iaitu Profesor Gred VK7, VK6 atau VK5. Profesor yang bersara diberi Kad Pesara JPA rasmi yang mengekalkan gelaran Profesor. Begitu juga dengan Kad Pesara rasmi yang dikeluarkan oleh universiti masing-masing seperti Universiti Kebangsaan Malaysia (UKM). Jelasnya, pihak berkuasa mengekalkan penggunaan gelaran tersebut.

4. Amalan ini juga selaras dengan amalan masyarakat yang menghargai seorang guru dan ilmuwan tanpa mengira jawatan semasa, sebagaimana umpamanya para guru masih digelar Cikgu atau Ustaz sehingga akhir hayat.

Oleh itu kita mengambil pendirian bahawa Profesor yang telah bersara masih wajar menggunakan gelaran “Profesor”.

Bacaan lanjut

 * 1) A.R., Zurairi (16 Nov 2022). "Group of 70 Malay professors, academics announces endorsement for Anwar as PM" Malaymail.
 * 2) Shasitiran, Joel (16 Nov 2022)."Malay professors endorse Anwar for PM" FMT.
 * 3) Fathil, Sheeda (16 Nov 2022). "70 profesor Melayu sokong HARAPAN, pilih Anwar calon PM" Selangorkini.
 * 4) Abdul Patah, Farah Marshita (16 Nov 2022). "PRU15: 70 profesor Melayu pilih Anwar calon PM" Berita Harian Online.
 * 5) Sabapatty, Kumara (16 Nov 2022). "Tolak calon pernah khianati mandat – G70" Malaysia Gazette.
 * 6) "PRU15: 70 tokoh ilmuwan pilih Anwar calon PM" Sinar Harian Online. 16 November 2022.
 * 7) 'Saya bangga jadi antara profesor Melayu sokong Anwar' Malaysiakini Online. 17 November 2022.
 * 8) Idris, Rohaniza (17 Nov 2022). "2 profesor tarik diri sokong Anwar jadi PM" Berita Harian Online.
 * 9) "Kenyataan Media: Penafian Penganjuran Sidang Media Khas Deklarasi Profesor Melayu G70 Berkaitan KPT" Kementerian Pendidikan Tinggi. Dikeluarkan pada 16 November 2022, dikemaskini 17 November 2022.
 * 10) "MOHE Denies Involvement With Group of 70 Malay Professor's Declaration" The Edge Malaysia Online. 17 November 2022.
 * 11) "PRU15: KPT Tiada Kaitan Sidang Media G70" Berita Harian Online.16 November 2022.
 * 12) Abd Rahman, Norlaile (16 Nov 2022). "PRU15: G70 tiada kaitan dengan KPT" Malaysia Gazette Online.
 * 13) "Profesor pertikai nama dipetik kumpulan G70 sokong Anwar" Agenda Daily. 17 November 2022.
 * 14) ‘Apalah sangat 70 profesor sokong Anwar’, sindir calon BN Pasir Salak. FMT. 17 November 2022.